Z Á P I S N I C A   č. 2/2014

zo   zasadnutia Obecného zastupiteľstva v Slaskej, konaného dňa  10. apríla  2014 o 18,00 hod. v kancelárii starostu obce vo volebnom období 2010 - 2014.

Prítomní:
Podľa prezenčnej listiny boli prítomní všetci poslanci obecného zastupiteľstva, starosta obce,  administratívna pracovníčka obecného úradu a  hlavný kontrolór obce JUDr. Ján Belička.

Program:
1.	Otvorenie.
2.	Schválenie programu, voľba overovateľov zápisnice a určenie zapisovateľa.
3.	Informácia hlavného kontrolóra obce o plnení uznesení č. 1/2014 až 23/2014.
4.	Žiadosti.
-	Emília Marečeková o odkúpenie pozemku.
-	Ing. Marián Lalo o odkúpenie spoluvlastníckeho podielu v pozemku.
-	Anna Kubizňová o odkúpenie pozemkov pri rodinnom dome.
5.	Majetková agenda:
-     Vyhodnotenie OVS č. 01/2014.
-     Vyhodnotenie OVS č. 02/2014.
-     Vyhlásenie      OVS č. 03/2014.
-     Ponuka na kúpu nehnuteľností.
      6. Vyhodnotenie VO – renovácia parkiet v sále KD.
7.	Rôzne.
8.	Záver.

K bodu č. 1

Zasadnutie obecného zastupiteľstva otvoril a viedol starosta obce p. Daniel Gelien, ktorý podľa prezenčnej listiny skonštatoval, že zastupiteľstvo je uznášaniaschopné, nakoľko  sú  prítomní všetci poslanci obecného zastupiteľstva.

K bodu č. 2

Program rokovania  obecného zastupiteľstva bol uznesením č. 24/2014 schválený v podobe, ktorá je uvedená v tejto zápisnici. Za zapisovateľku zápisnice určil starosta obce sl. Zuzanu Mojžišovú. Poslanci si uznesením č. 25/2014 zvolili za overovateľov zápisnice -	Ing. Arnošta Götha a Zdena Fronca.

Hlasovanie: za: 5 –  Ing. Göth,  Z. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 3

Informáciu o plnení uznesení č. 01/2014 až 23/2014 predniesol poslancom obecného zastupiteľstva hlavný kontrolór obce JUDr. Ján Belička. V informácii skonštatoval, že všetky uznesenia sú splnené. Po tejto informácií starosta obce  ihneď otvoril rozpravu k tomuto bodu. Poslanci nemali žiadne dotazy a uznesením č. 26/2014 zobrali na vedomie informáciu hlavného kontrolóra obce o plnení uznesení  č. 1/2014 až 23/2014

Hlasovanie: za: 5 –  Ing. Göth, Z. Fronc, Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 4
Žiadosťou o odkúpenie obecného pozemku, ktorú  adresovala p. Marečeková sa obecné zastupiteľstvo zaoberalo na poslednom zasadnutí, kde poslanci obecného zastupiteľstva uložili obecnému úradu preverenie inžinierskych sietí na pozemku, o ktorý má pani Marečeková záujem a stanovísk vlastníkov susedných nehnuteľností. Starosta informoval poslancov, že obecný úrad tak urobil a cez predmetný pozemok vedú siete plynárenskej spoločnosti a že uvedený pozemok je využívaný aj ako príjazdová cesta k susednej nehnuteľnosti, nakoľko majitelia tejto nehnuteľností k nej nemajú žiadny iný prístup, čo oznámili obci písomne. Po týchto informáciách starosta otvoril diskusiu k predmetnej žiadosti. Poslanec Ing. Miroslav Hric informoval poslancov, že on sa bol pozrieť priamo na mieste a vzhľadom ku skutočnosti, že cez uvedený pozemok vedú inžinierske siete a že tento pozemok už dlhé roky slúži aj ako príjazdová cesta, on osobne nesúhlasí s predajom a navrhuje túto žiadosť zamietnuť. Ostatní poslanci sa stotožnili s názorom poslanca Ing. Miroslava Hrica a uznesením č. 27/2014 zamietli žiadosť p. Emílie Marečekovej o odkúpenie pozemku. 

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Na obecný úrad bola doručená žiadosť o odkúpenie spoluvlastníckeho podielu v pozemku. Žiadosť adresoval Ing. Marián Lalo, trvale bytom Slaská č. 222. Vo svojej žiadosti uvádza, že má záujem o odkúpenie spoluvlastníckeho podielu, ktorý sa nachádza v pozemku priamo v záhrade, ktorú vlastní. Uvedený pozemok už niekoľko rokov užíva. Starosta obce informoval poslancov obecného zastupiteľstva, že na základe doručenej žiadosti, obec Slaská zverejnila zámer na predaj uvedený spoluvlastnícky podiel v pozemku, lebo sa jedná o prípad hodný osobitného zreteľa. Zámer bol zverejnený na úradných tabuliach obce a taktiež na  na webovej stránke obce v období od 24.3.2014 do 10.4.2014. Po tejto informácií starosta obce ihneď otvoril diskusiu k uvedenej žiadosti. Poslanec Göth vyjadril názor, že pokiaľ bol zámer predaja zverejnený a boli  splnené všetky zákonné podmienky prevodu majetku z dôvodu hodného osobitného zreteľa, tak navrhuje, aby sa uvedený pozemok predal. Ide o pozemok, ktorý je pre obec nepotrebný. Poslanec Ing. Miroslav Hric poznamenal, že ide o pozemok umiestnený v záhrade, ktorú vlastní p. Lalo, preto navrhuje, aby sa mu predaj uvedeného pozemku schválil. Ostatní poslanci nemali žiadne pripomienky a obecné zastupiteľstvo  uznesením č. 28/2014/A zobralo na vedomie informáciu, že zámer obce Slaská na predaj spoluvlastníckeho podielu o veľkosti 7/16 na pozemku parcela č. C-KN 625, vedená ako záhrady o výmere 381 m2 (zodpovedajúca výmera podielu – 167 m2) v k.ú. Slaská bol zverejnený na úradných tabuliach obce a na webovej stránke obce v období od 24.3.2014 do 10.4.2014.
Uznesením č. 28/2014/B obecné zastupiteľstvo schválilo podľa § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov predaj nehnuteľnosti – spoluvlastníckeho podielu o veľkosti 7/16 na pozemku parcela č. C-KN 625, vedená ako záhrady o výmere 381 m2 (zodpovedajúca výmera podielu – 167 m2) v k.ú. Slaská, v prospech kupujúceho – Ing. Marián Lalo, nar. 29.9.1982, bytom Slaská č. 222, 966 22 Lutila, za kúpnu cenu 3,00 eur/m2, spolu v sume 501,00 eur. Predaj bol schválený trojpätinovou väčšinou všetkých poslancov z dôvodov hodných osobitného zreteľa, ktoré sú dané tým, že predmetný pozemok je súčasťou oplotenej záhrady, je priľahlý k nehnuteľnostiam vo výlučnom vlastníctve žiadateľa  a žiadateľ tento pozemok riadne obhospodaruje ako svoj vlastný. 

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Aj pani Kubizňová doručila na obecný úrad žiadosť o odkúpenie pozemkov, ktoré sa nachádzajú pod stavbami, ktoré vlastní. Pani Kubizňová bola niekoľko rokov v domnienke, že je vlastníčkou aj týchto pozemkov, nakoľko sú na nich postavené stavby, ktoré zdedila po svojich predkoch. Až kontrola jej vlastníctva zistila, že to tak nie je. Z uvedeného dôvodu p. Kubizňová požiadala obecný úrad, aby jej tieto pozemky odpredal, nakoľko sú pre obec zbytočné. Starosta informoval poslancov, že  na základe doručenej žiadosti, obec Slaská aj v tomto prípade  zverejnila zámer na predaj uvedených spoluvlastníckych podielov v pozemkoch, lebo sa jedná o prípad hodný osobitného zreteľa. Zámer bol zverejnený na úradných tabuliach obce a taktiež na  na webovej stránke obce v období od 26.3.2014 do 10.4.2014. Po tejto informácií starosta požiadal poslancov o vyjadrenia k uvedenej žiadosti. Poslanec Göth vyjadril názor, že uvedené pozemky by sa mali predať p. Kubizňovej, nakoľko ide o pozemky, na ktorých stoja stavby, ktoré pani Kubizňová vlastní. Z toho je evidentné, že tieto pozemky sú pre obec zbytočné. Ostatní poslanci sa stotožnili s názorom poslanca Götha a uznesením č.29/2014/A zobralo obecné zastupiteľstvo na vedomie informáciu, že zámer obce Slaská na predaj nehnuteľností – pozemku parcela č. C-KN 324/8, vedená ako zastavané plochy a nádvoria o výmere 31 m2, vlastnícky podiel o veľkosti 1/1 (zodpovedajúca výmera podielu – 31 m2); pozemku parcela č. C-KN 325/4, vedená ako záhrady o výmere 138 m2, vlastnícky podiel o veľkosti 1/1 (zodpovedajúca výmera podielu – 138 m2); pozemku parcela č. C-KN 324/3, vedená ako zastavané plochy a nádvoria o výmere 49 m2, spoluvlastnícky podiel o veľkosti 1/4 (zodpovedajúca výmera podielu – 12 m2); pozemku parcela č. C-KN 324/5, vedená ako zastavané plochy a nádvoria o výmere 67 m2, spoluvlastnícky podiel o veľkosti 1/4 (zodpovedajúca výmera podielu – 17 m2); pozemku parcela č. C-KN 324/7, vedená ako zastavané plochy a nádvoria o výmere 34 m2, spoluvlastnícky podiel o veľkosti 1/4 (zodpovedajúca výmera podielu – 9 m2) a pozemku parcela č. C-KN 325/3, vedená ako záhrady o výmere 77 m2, spoluvlastnícky podiel o veľkosti 1/4 (zodpovedajúca výmera podielu – 19 m2), všetky v k.ú. Slaská a všetky pozemky zamerané geometrickým plánom č. 36636029-263/11, bol zverejnený na úradných tabuliach obce a na webovej stránke obce v období od 26.3.2014 do 10.4.2014.
Uznesením č. 29/2014/B obecné zastupiteľstvo schválilo podľa § 9a ods. 8 písm. e) zákona SNR č. 138/1991 Zb. o majetku obcí v znení neskorších predpisov predaj nehnuteľností – pozemku parcela č. C-KN 324/8, vedená ako zastavané plochy a nádvoria o výmere 31 m2, vlastnícky podiel o veľkosti 1/1 (zodpovedajúca výmera podielu – 31 m2), ktorá bola vyčlenená z parcely č. E-KN 1212/1 dielom č. 14 geometrického plánu č. 36636029-263/11; pozemku parcela č. C-KN 325/4, vedená ako záhrady o výmere 138 m2, vlastnícky podiel o veľkosti 1/1 (zodpovedajúca výmera podielu – 138 m2), ktorá bola vyčlenená z parcely č. E-KN 1212/1 dielom č. 15 geometrického plánu č. 36636029-263/11; pozemku parcela č. C-KN 324/3, vedená ako zastavané plochy a nádvoria o výmere 49 m2, spoluvlastnícky podiel o veľkosti 1/4 (zodpovedajúca výmera podielu – 12 m2), ktorá bola vyčlenená z parcely č. E-KN 573 dielom č. 12 geometrického plánu č. 36636029-263/11; pozemku parcela č. C-KN 324/5, vedená ako zastavané plochy a nádvoria o výmere 67 m2, spoluvlastnícky podiel o veľkosti 1/4 (zodpovedajúca výmera podielu – 17 m2), ktorá bola vyčlenená z parcely č. E-KN 573 dielom č. 11 geometrického plánu č. 36636029-263/11; pozemku parcela č. C-KN 324/7, vedená ako zastavané plochy a nádvoria o výmere 34 m2, spoluvlastnícky podiel o veľkosti 1/4 (zodpovedajúca výmera podielu – 9 m2), ktorá bola vyčlenená z parcely č. E-KN 573 dielom č. 13 geometrického plánu č. 36636029-263/11 a pozemku parcela č. C-KN 325/3, vedená ako záhrady o výmere 77 m2, spoluvlastnícky podiel o veľkosti 1/4 (zodpovedajúca výmera podielu – 19 m2), ktorá bola vyčlenená z parcely č. E-KN 573 dielom č. 10 geometrického plánu č. 36636029-263/11, všetky v k.ú. Slaská, v prospech kupujúcej – Anna Kubizňová, nar. 29.9.1936, bytom Zaturčianska č. 5, 036 01 Martin, za kúpnu cenu 3,00 eur/m2, spolu v sume 678,00 eur. Predaj bol schválený trojpätinovou väčšinou všetkých poslancov z dôvodov hodných osobitného zreteľa, ktoré sú dané tým, že pozemky sú súčasťou oploteného pozemku žiadateľky, ich časť sa nachádza pod stavbami vo vlastníctve žiadateľky, zvyšná časť je súčasťou dvora a záhrady a pozemky sú priľahlé k nehnuteľnostiam vo výlučnom vlastníctve žiadateľky.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

K bodu č. 5

Obec Slaská na poslednom rokovaní schválila vyhlásenie obchodnej verejnej  súťaže č. 01/2014  na predaj nehnuteľností – spoluvlastnícky podiel v pozemkoch. Ide o pozemky parcela č. C-KN  243/2 o výmere 70 m2 vedená ako záhrada, parcela C-KN 820/4 o výmere 99 m2 vedená ako TTP a parcela C-KN 820/9 o výmere 171 m2 vedená ako TTP.  Obchodná verejná súťaž bola vyhlásená dňa 14.3.2014 a zverejnená na úradných tabuliach obce a na webovej stránke obce. Informácia o tejto obchodnej verejnej súťaži bola zverejnená aj dňa 18.3.2014   v regionálnych novinách MY- noviny žiarskej kotliny č. 10. Prípadní záujemcovia mohli svoju ponuku doručiť na Obecný úrad v Slaskej do 1.4.2014 do15.30 hod. Do stanoveného termínu doručil žiadosť len p. Jaroslav Mikula, trvale bytom Slaská č. 191. Jeho ponuka obsahovala všetky náležitosti, ktoré boli uvedené v podmienkach obce. Pán Mikula ponúka obci kúpnu cenu za 1 m2  vo výške 3,00 €. Po tejto informácií starosta otvoril diskusiu k tomuto bodu programu. Poslanec Göth poznamenal, že uvedená ponuka spĺňa všetky podmienky a cena za 1m2 je podľa jeho názoru pre obec výhodná, vzhľadom na skutočnosť, kde sa uvedené pozemky nachádzajú. Ostatní poslanci nemali žiadne pripomienky a uznesením č. 30/2014 obecné zastupiteľstvo schválilo vyhodnotenie obchodnej verejnej súťaže č. 01/2014 na uzavretie kúpnej zmluvy, ktorej predmetom bol predaj nehnuteľností – pozemku parcela č. C-KN 243/2, vedená ako záhrada o výmere 70 m2, vlastnícky podiel o veľkosti 1/1 (zodpovedajúca výmera podielu – 70 m2); pozemku parcela č. C-KN 820/4, vedená ako trvalé trávne porasty o výmere 99 m2, vlastnícky podiel o veľkosti 1/1 (zodpovedajúca výmera podielu – 99 m2) a pozemku parcela č. C-KN 820/9, vedená ako trvalé trávne porasty o výmere 171 m2 (zodpovedajúca výmera podielu – 171 m2), všetky vytvorené geometrickým plánom č. 44562578-002/2014 v k.ú. Slaská, s výsledkom vyhodnotenia: víťazný návrh účastníka – Jaroslav Mikula, nar. 9.12.1968, bytom Slaská č. 191, s kúpnou cenou v celkovej sume 1.020,00 €.
Podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a na základe výsledkov obchodnej verejnej súťaže č. 01/2014 obecné zastupiteľstvo schválilo predaj nehnuteľností – pozemku parcela č. C-KN 243/2, vedená ako záhrada o výmere 70 m2, vlastnícky podiel o veľkosti 1/1 (zodpovedajúca výmera podielu – 70 m2), ktorá bola vyčlenená z parcely č. E-KN 257/34 dielom č. 1 geometrického plánu č. 44562578-002/2014; pozemku parcela č. C-KN 820/4, vedená ako trvalé trávne porasty o výmere 99 m2, vlastnícky podiel o veľkosti 1/1 (zodpovedajúca výmera podielu – 99 m2), ktorá bola vyčlenená z parcely č. E-KN 257/34 dielom č. 2 a z parcely č. E-KN 1211/10 dielom č. 3 geometrického plánu č. 44562578-002/2014 a pozemku parcela č. C-KN 820/9, vedená ako trvalé trávne porasty o výmere 171 m2, vlastnícky podiel o veľkosti 1/1 (zodpovedajúca výmera podielu – 171 m2), ktorá bola vyčlenená z parcely č. E-KN 1211/10 dielom č. 5 a z parcely č. E-KN 257/31 dielom č. 4 geometrického plánu č. 44562578-002/2014, všetky v k.ú. Slaská v prospech kupujúceho – Jaroslav Mikula, nar. 9.12.1968, bytom Slaská č. 191, 966 22 Lutila, za kúpnu cenu spolu v sume 1.020,00 €.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Aj vyhlásenie obchodnej verejnej súťaže č. 02/2014 schválilo obecné zastupiteľstva na poslednom zasadnutí. Ide o predaj nehnuteľnosti. Predmetom predaja je pozemok parcela č. C-KN  617 o výmere 365 m2 vedenej ako záhrada. Obchodná verejná súťaž bola vyhlásená dňa 14.3.2014 a zverejnená na úradných tabuliach obce a na webovej stránke obce. Informácia o tejto obchodnej verejnej súťaži bola zverejnená aj v regionálnych novinách MY- noviny žiarskej kotliny číslo 10 zo dňa 18.3.2014. Prípadní záujemcovia mohli svoju ponuku doručiť na Obecný úrad v Slaskej do 1.4.2014 do15.30 hod. Do stanoveného termínu doručil žiadosť p. Gabriel Fronc, trvale bytom Slaská č. 224. Ponuka pána Fronca  obsahovala všetky náležitosti, ktoré boli uvedené v podmienkach obce. V cenovej ponuke pán Fronc  ponúka obci kúpnu cenu za 1m2 vo výške 3,00 €. Po tejto informácií starosta otvoril diskusiu k tomuto bodu programu. Poslanci nemali žiadne pripomienky k uvedenej ponuke a keďže cenová ponuka pána Fronca spĺňala všetky podmienky  uznesením č. 31/2014 obecné zastupiteľstvo schválilo vyhodnotenie obchodnej verejnej súťaže č. 02/2014 na uzavretie kúpnej zmluvy, ktorej predmetom bol predaj nehnuteľnosti – pozemku parcela č. C-KN 617, vedená ako záhrada o výmere 365 m2, vlastnícky podiel o veľkosti 1/1 (zodpovedajúca výmera podielu – 365 m2), zapísaná na LV č. 1 v k.ú. Slaská, s výsledkom vyhodnotenia: víťazný návrh účastníka – Gabriel Fronc, nar. 16.9.1989, bytom Slaská č. 224, 966 22 Lutila, za kúpnu cenu spolu v sume 1.095,00 €.
Podľa § 9a ods. 1 písm. a) zákona č. 138/1991 Zb. o majetku obcí v znení neskorších predpisov a na základe výsledkov obchodnej verejnej súťaže č. 02/2014 obecné zastupiteľstvo schválilo predaj nehnuteľnosti – pozemku parcela č. C-KN 617, vedená ako záhrada o výmere 365 m2, vlastnícky podiel o veľkosti 1/1 (zodpovedajúca výmera podielu – 365 m2), zapísaná na LV č. 1 v k.ú. Slaská v prospech  kupujúceho – Gabriel Fronc, nar. 16.9.1989, bytom Slaská č. 224, 966 22 Lutila, za kúpnu cenu spolu v sume 1.095,00 €.

Hlasovanie: za: 4 –  Ing. Göth,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 1 - Z. Fronc
                    nehlasoval: 0

Písomne spracovaný návrh prebytočnosti majetku sa nachádzal v materiáloch na zasadnutie obecného zastupiteľstva. Ide o pozemky parcela č. E-KN 257/1, vedená ako lesné pozemky o výmere 5144 m2; parcela č. E-KN 698, vedená ako orná pôda o výmere 491 m2, parcela č. E-KN 916, vedená ako TTP o výmere 559 m2 a parcela č. E-KN 918, vedená ako TTP o výmere 339 m2, všetky zapísané na LV č. 256 v k.ú. Kopernica, obec Kopernica, okres Žiar nad Hronom. Sú to pozemky, ktoré sú vo vlastníctve obce a pre obec nie sú potrebné, nakoľko sa nachádzajú v katastrálnom území obce Kopernica. Poslanci nemali žiadne pripomienky k uvedenému návrhu a uznesením č. 32/2014 obecné zastupiteľstvo schválilo:
- Za prebytočný majetok obce Slaská: pozemok parcela č. E-KN 257/1, vedená ako lesné pozemky o výmere 5144 m2; pozemok parcela č. E-KN 698, vedená ako orná pôda o výmere 491 m2, pozemok parcela č. E-KN 916, vedená ako TTP o výmere 559 m2 a pozemok parcela č. E-KN 918, vedená ako TTP o výmere 339 m2, všetky zapísané na LV č. 256 v k.ú. Kopernica, obec Kopernica, okres Žiar nad Hronom. 
- Prevod uvedeného prebytočného majetku na základe uskutočnenia obchodnej verejnej súťaže v zmysle § 9a ods. 1 písm. a) zákona SNR č. 138/1991 Zb. o majetku obcí v znení neskorších predpisov, pre úspešného uchádzača obchodnej verejnej súťaže.
- Podmienky obchodnej verejnej súťaže v zmysle § 9 ods. 2 písm. b) zákona SNR č. 138/1991 Zb. o majetku obcí v znení neskorších predpisov na prevod nehnuteľného majetku obce Slaská: 
Súťaž sa začína dňom  jej uverejnenia na úradných tabuliach obce Slaská, na webovom sídle obce Slaská a v regionálnej tlači. Písomné cenové ponuky je treba doručiť Obecnému úradu v Slaskej v zalepenej obálke s označením OVS – 03/2014 s poznámkou „NEOTVÁRAŤ“.  Ponuky sa môžu predkladať len v slovenskom jazyku. Písomný návrh musí obsahovať – obchodné meno, resp. meno a priezvisko navrhovateľa; IČO, resp. dátum narodenia navrhovateľa; sídlo, resp. bydlisko navrhovateľa; parcelné číslo pozemku a jeho výmeru; veľkosť spoluvlastníckeho podielu a jemu zodpovedajúca výmera; návrh ceny za jeden m2 pozemku; termín a spôsob platby kúpnej ceny. Ak predmetný návrh nebude obsahovať uvedené údaje, nebude zaradený do súťaže, aj keď bude podaný v určenej lehote. Navrhovatelia nemajú nárok na náhradu nákladov spojených s účasťou na súťaži. Po doručení nemožno návrh meniť, dopĺňať alebo odvolať. Vyhlasovateľ sa zaväzuje v lehote do 10 pracovných dní od schválenia víťazného návrhu obecným zastupiteľstvom oznámiť vybraný návrh prostredníctvom informácie zverejnenej na webovom sídle vyhlasovateľa. V tej istej lehote sa vyhlasovateľ zaväzuje oznámiť prijatie vybraného návrhu úspešnému navrhovateľovi a upovedomiť účastníkov súťaže, ktorí v súťaži neuspejú, že ich návrhy sa odmietli. Vyhlasovateľ si vyhradzuje právo odmietnuť všetky predložené návrhy. Písomné návrhy je možné doručiť osobne, poštou alebo kuriérskou službou na adresu: Obecný úrad Slaská, súp. č. 17, 966 22 Lutila. Víťazný návrh musí byť schválený obecným zastupiteľstvom.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Pán Ľubomír Lalo ponúkol obci na predaj pozemok, ktorý sa nachádza v intraviláne obce. Ide o spoluvlastnícky podiel o veľkosti 1/3 na pozemku č. E-KN 70 o výmere 502 m2 vedená ako záhrada (zodpovedajúca výmera podielu – 167 m2). Po tejto informácií starosta otvoril diskusiu k uvedenej ponuke. Poslanci nemali žiadne pripomienky a tak obecné zastupiteľstvo uznesením č. 33/2014 schválilo kúpu nehnuteľnosti v prospech obce Slaská a to spoluvlastnícky podiel o veľkosti 1/3 (zodpovedajúca výmera podielu – 167 m2) na pozemku parcela č. E-KN 70, vedená ako záhrady o výmere 502 m2, zapísaná na LV č. 133 v k.ú. Slaská od predávajúceho  - Ľubomír Lalo, nar. 10.8.1958, bytom Slaská č. 222, 966 22 Lutila, za kúpnu cenu spolu v sume 501,00 eur.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Obecné zastupiteľstvo na predošlom zasadnutí schválilo prijatie úveru na nákup nehnuteľností, ktoré sú na predaj a mohli by byť predmetom špekulatívneho prenájmu. Pani Hubačeková v obci Slaská kúpila nehnuteľnosť, ale je nútená zmeniť miesto trvalého pobytu, vzhľadom k tomu, že má školopovinné deti a spojenie do školských zariadení, ktoré deti navštevujú je pre nich z obce Slaská nevyhovujúce. Z uvedeného dôvodu ponúkla obci na predaj nehnuteľnosť, ktorú vlastní. Nehnuteľnosť ponúka v cene 10 000 €. Z uvedeného dôvodu starosta obce navrhol poslancom, aby sa aj táto nehnuteľnosť kúpila do vlastníctva obce. Po týchto informáciách starosta požiadal poslancov o ich názory k tejto ponuke. Poslanec Ing. Miroslav Hric informoval ostatných poslancov, že on vypracoval predbežný znalecký posudok na túto nehnuteľnosť a navrhnutá cena je veľmi dobrá. Poslanec Göth poznamenal, že uvedená nehnuteľnosť je v strede obce a preto si myslí, že by bolo výhodné, aby obec túto nehnuteľnosť od pani Hubačekovej odkúpila. Ostatní poslanci nemali viac dotazov a tak obecné zastupiteľstvo uznesením č. 34/2014 schválilo  kúpu nehnuteľností v prospech obce Slaská a to spoluvlastnícky podiel o veľkosti 1/2 (zodpovedajúca výmera podielu – 35 m2) na pozemku parcela č. C-KN 193/1, vedená ako zastavané plochy a nádvoria o výmere 70 m2, zapísaná na LV č. 1170 v k.ú. Slaská; vlastnícky podiel o veľkosti 1/1 (zodpovedajúca výmera podielu – 93 m2) na pozemku parcela č. C-KN 188, vedená ako zastavané plochy a nádvoria o výmere 93 m2 a rodinný dom súp. č. 91 postavený na pozemku parcela č. C-KN 188, obidve nehnuteľnosti zapísané na LV č. 1169 v k.ú. Slaská od predávajúcej – Daniela Hubačeková, nar. 20.12.1978, bytom M. Chrásteka č. 511/23, 965 01 Žiar nad Hronom, za kúpnu cenu spolu v sume 10.000,00 eur.

Hlasovanie: za: 5 –  Ing. Göth, Z. Fronc,  Ing. M. Hric, Ing. P. Hric, Ing. M. Ťahúňová
                    proti: 0
                    zdržal sa: 0
                    nehlasoval: 0

Aj pán Kraus ponúkol obci na predaj nehnuteľnosť, ktorú vlastní. Uvedená nehnuteľnosť sa nachádza vedľa domu súp. číslo 169, v časti obce Priehrada. Obecné zastupiteľstvo na predošlom zasadnutí schválilo kúpu nehnuteľnosti  od spoločnosti Hypo Collector, s.r.o. Nehnuteľnosť ktorú pán Kraus ponúka sa nachádza v bezprostrednom susedstve  nehnuteľnosti, ktorú už obec vlastní. Kúpnu cenu pán Kraus navrhuje vo výške 8 500 €. Z uvedeného dôvodu starosta obce navrhol poslancom, aby sa predmetná nehnuteľnosť kúpila do vlastníctva obce. Po týchto informáciách starosta požiadal poslancov obecného zastupiteľstva, aby sa vyjadrili k uvedenej ponuke. Poslanci vzhľadom ku skutočnosti, že ide o nehnuteľnosť, ktorá by mohla byť predmetom špekulatívnej kúpy inou osobou nemali pripomienky k tejto ponuke a na základe toho obecné zastupiteľstvo uznesením č. 35/2014 schválilo kúpu nehnuteľností v prospech obce Slaská a to spoluvlastnícky podiel o veľkosti 10/24 (zodpovedajúca výmera podielu – 159 m2), spoluvlastnícky podiel o veľkosti 1/4 (zodpovedajúca výmera podielu – 95,5 m2) a spoluvlastnícky podiel o veľkosti 1/4 (zodpovedajúca výmera podielu – 95,5 m2) na pozemku parcela č. E-KN 68, vedená ako zastavané plochy a nádvoria o výmere 382 m2, zapísaná na LV č. 307 v k.ú. Slaská a rodinný dom súp. č. 170 postavený na pozemku parcela č. C-KN 543, zapísaný na LV č. 1563 v k.ú. Slaská od predávajúceho – Štefan Kraus, nar. 26.7.1945, bytom Slaská č. 199, 966 22 Lutila, za kúpnu cenu spolu v sume 8.500,00 eur.

Hlasovanie: za: 5 –  Ing. Göth,  Z. Fronc, Ing. M. Hric, Ing. P. Hric,  Ing. M. Ťahúňová
                    proti: 0
                    zdržal sa: 0
                    nehlasoval: 0

Ďalšou ponukou na kúpu nehnuteľnosti bola ponuka od pani Kubizňovej z Martina. Obci ponúka na predaj spoluvlastnícky podiel v pozemku, ktorý sa nachádza v intraviláne obce. Ide o pozemok,  ktorý je zapísaný na LV č. 1014, parcela č. E-KN 573 o celkovej výmere 1548 m2 vedená ako TTP. Veľkosť podielu 52/1548 zodpovedá výmere 48,4 m2. Poslanci nemali k uvedenej ponuke žiadne pripomienky a tak  uznesením č. 36/2014 obecné zastupiteľstvo schválilo  kúpu nehnuteľnosti v prospech obce Slaská a to spoluvlastnícky podiel o veľkosti 1/4 z podielu 3/24, čo predstavuje spoluvlastnícky podiel o veľkosti 1/32 z celku (zodpovedajúca výmera podielu – 48,4 m2) na pozemku parcela č. E-KN 573, vedená ako TTP o výmere 1548 m2, zapísaná na LV č. 1014 v k.ú. Slaská od predávajúcej – Anna Kubizňová, nar. 29.9.1936, bytom Zaturčianska č. 5, 036 01 Martin, za kúpnu cenu spolu v sume 156,00 eur.

Hlasovanie: za: 5 –  Ing. Göth,  Z. Fronc, Ing. M. Hric, Ing. P. Hric,  Ing. M. Ťahúňová
                    proti: 0
                    zdržal sa: 0
                 nehlasoval: 0

K bodu č. 6

Obec Slaská dňa 19.3.2014 vyhlásila verejné obstarávanie na dielo „ Renovácia parkiet v sále KD“. Uvedená výzva bola zverejnená  na úradných tabuliach obce a na webovej stránke obce. Cenové ponuky sa mohli predkladať do 3.4.2014.  Miestnu obhliadku vykonali štyria záujemcovia. Na uvedenú výzvu zareagovali dvaja živnostníci a do verejného obstarávania predložili cenovú ponuku: Ing. Roman Holub, Žarnovica, a WOOD PARKET Ivan Magdič, Banská Štiavnica. Pán Ivan Magdič svoju ponuku nedoručil včas  a preto nebola zaradená do výberu. Ing. Roman Holub predložil svoju ponuku včas a splnil všetky podmienky uvedené vo výzve. Celkovú cenu za renováciu navrhol vo výške 3 800 €. Po tejto informácií starosta požiadal poslancov o ich vyjadrenie. Poslanec Göth si uvedenú ponuku preštudoval a vyjadril názor, že ide o reálnu cenu čo sa týka rekonštrukcie. Ďalej poznamenal, že dnes je už veľmi málo odborníkov, ktorí sa zaoberajú vo svojej činnosti takouto prácou a preto ho ani neprekvapuje nízky počet záujemcov vo verejnom obstarávaní. Poslanec Ing. Miroslav Hric upozornil poslancov, že čo sa týka výmeny parkiet môže byť celkový počet metrov štvorcových vyšší, ako bol uvedený vo výzve, lebo skutočný stav poškodenia sa ukáže až pri samej rekonštrukcií. Starosta obce na základe poznámky poslanca Miroslava Hrica uviedol, že v prípade potreby vymeniť väčšiu výmeru parkiet bude zvolaná komisia, ktorá takúto zmenu odsúhlasí. Ostatní poslanci nemali viac pripomienok a dotazov a tak obecné zastupiteľstvo uznesením č. 37/2014 schválilo vyhodnotenie verejného obstarávania vo veci realizácie diela „Renovácia parkiet v sále KD“ s víťazným návrhom od Ing. Roman Holub, IČO – 34 770 429, s miestom podnikania Kpt. Nálepku 1, 966 81 Žarnovica, s cenou za dielo v sume 3.800,00 eur, vrátane DPH. 

Hlasovanie: za: 5 –  Ing. Göth,  Z. Fronc, Ing. M. Hric, Ing. P. Hric,  Ing. M. Ťahúňová
                    proti: 0
                    zdržal sa: 0
                     nehlasoval: 0

K bodu č. 7

V bode rôzne poslanci nemali žiadne dotazy.

K bodu č. 8

Starosta obce poďakoval všetkým za účasť na zasadnutí obecného zastupiteľstva. Termín ďalšieho zasadnutia obecného zastupiteľstva určil 12. júna 2014. 

Zapísala: Zuzana  M o j ž i š o v á, v.r.

Daniel G e l i e n, v.r.
starosta obce

Ing. Arnošt  G ö t h, v.r. 
overovateľ

Zdeno   F r o n c, v.r.
overovateľ